Leah roep die meisies byeen op Top-20Leah se splinternuwe enkelsnit, “Girls night”, is onlangs uitgereik en maak vandeesweek sy toetrede tot die Maroela Media Afrikaanse Top-20 in die 17de plek. Sy het vroeër aan Maroela Media vertel die liedjie raak die behoefte aan dat almal tyd moet afstaan om hulle batterye ŉ bietjie te herlaai. “Of dit nou in die werkplek of by die huis as vrou en mamma is – soms moet ons ŉ bietjie terugstaan en net weer onsself onthou,” het Leah gesê. Appel se “Nonna” bly vir eers in die no. 1-posisie. In vandeesweek se Maroela Media Afrikaanse Top-20 is daar agt snitte wat styg en 10 wat daal, een wat onveranderd bly en een nuwe enkelsnit wat sy toetrede tot die Top-20 maak.